b'\n_START_ARTICLE_\nBla\xc5\xbe Ovija\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Ljubljani je \xc5\xa1tudiral na Dunaju in 13. januarja 1818 doktoriral iz prava. Kot finan\xc4\x8dni in upravni uradnik je do 1824 slu\xc5\xbeboval v Postojni, do 1827 je bil sodni uradnik pri zemlji\xc5\xa1kem gospodu v \xc5\xa0kofji Loki nato komisar v Idriji. Leta 1832 je v Ljubljani odprl odvetni\xc5\xa1ko pisarno. Tu se je hitro uveljavil, postal \xc4\x8dlan Kranjske kmetijske dru\xc5\xbebe in Muzejskega dru\xc5\xa1tva za Kranjsko. V volilnem okraju Logatec je bil 1849 izvoljen v dunajski parlament. V parlamentu, kjer je zastopal konservativna stali\xc5\xa1\xc4\x8da, je bil \xc4\x8dlan odseka za izdelavo ob\xc4\x8dinskega zakonika.'